text: Arsenal tók eitt stórt fet móti meistaraheitinum
text: #000001
text: Eddie Nketiah avgjørdi undirhaldandi dystin í 90. minutti. Tað vóru ungir menn úr London, ið tryggjaðu oddaliðnum uppibornan sigurin á United, sum nú skal hugavna um at halda fast í Champions League-plássinum.
text: #000002
text: Premier League-sunnudagurin endaði við stórdysti á Emirates í London, har Manchester United vitjaði. Setningurin hjá útiliðnum tyktiskt greiður: Ein sigur á oddaliðnum var neyðugur, um mann framahaldandi skuldi hanga nøkulunda í, í oddastríðnum. Hetta skuldi fremjast uttan leikbannaða lyklaleikaran Casemiro. Tað byrjaði eisini væl, tí í 17. minutti vann United bóltin miðskeiðis á Arsenal-hálvuni, nakað til vinstru. Marcus Rashford setti Thomas Partey av, rak móti brotsteignum og smekkaði til úr líka yvir tjúgu metrum. Bólturin fór heilt niður í málhornið, og so kundi liðið hjá ten Hag fegnast.Leiðslan helt tó bert í sjey minuttir. Arsenal setti ferðina upp eftir málið, og eftir eitt trýst fekk heimaliðið eitt av sínum tólv hornaspørkum í dystinum. Tað kom ikki innfyri beinanvegin, men Arsenal helt trýstið, spældi væl og Granit Xhaka sendi síðani bóltin móti aftaru stong. Har var Eddie Nketiah til reiðar - Aaron Wan-Bissaka var ikki - og so var 1-1.Liðini skiftust eitt sindur um at hava yvirtakið restina av hálvleikinum, og tað var undirhaldandi. Minni undirhaldandi gjørdist tað ikki eftir steðgin, og longu eftir sjey minuttir sló Saka til. Kviki høgri vongurin úr London, ið gav Luke Shaw og United-verjuni høvuðbrýggj allan dystin, rak inneftir og smekkaði bóltin heilt niður í longra málhornið, staddur nakað uttanfyri brotsteign og til høgru.
text: #000004
text: Bukayo Saka legði Arsenal á odda 2-1 tíðliga í 2. hálvleiki við frálíkum máli (Mynd: EPA)Liðið hjá ten Hag legði seg tó ikki so. United bjóðaði beinanveg av, og seks minuttir eftir málið var horna úr vinstru. Arsenal-málverjin, Aaron Ramsdale fekk ikki boksað nóg væl burtur, og bólturin endaði hjá Lisandro Martinez. Lágvaksni argentinski miðverjin kanstaði seg fram, og stútaði bóltin uppum málverja og verjuleikarar, ið av øllum alvi royndi at beina bóltin burtur. Talan var um hansara fyrsta Premier League-mál.2-2 og so var av álvara lív í United-leikarum og áskoðarum. Heimaliðið tók tó skjótt yvir aftur og hevði seinasta lítla hálva tíman - og samanumtikið gjøgnum dystin - greiða yvirvág. Unga Arsenal-liðið hjá Mikel Arteta spældi sannførandi, við nógvari orku og skapti eisini fleiri vandamiklar støður: Saka rakti stongina og hin málskjúttin, Nketiah, hevði eisini ein stóran málmøguleika, men David de Gea stórbjargaði. Tað eydnaðist tó loksins Arsenal at fáa avgerandi málið og hjá Nketiah at skora aftur. Eftir vælspælt álop í vinstru royndi eyðsýndi Martin Ødegaard seg miðskeiðis í brotsteignum, bólturin var á veg framvið málinum, men Nketiah var inni í málteignum og var knappur: Hann prikaði bóltin framvið De Gea, og so kókaði á Emirates. VAR var uppi í, tí høgra beinið hjá 23-ára gamla lokala áleyparanum sá út til møguliga at vera í rangstøðu. Málið stóð tó: 3-2 og tey trý stigini vóru verandi í London. Arsenal hevur nú fingið 50 stig av 57 møguligum, og so væl hevur tað ongantíð staðið til eftir 19 dystir (helmingin) áður. Fimm stig eru niður til Manchester City á 2. plássið, og liðið hjá Arteta hevur spælt ein dyst færri. Hjá United var hetta ein smeitur: Tapið í undirhaldandi dystinum ger, at 1. plássið er langt burtur, og at Tottenham av álvara kann nærkast í stríðnum um 4. plássi við sigri í gjár.
text: #000005
text: Premier League 21. umfarÍ dag, sunnudagin 22.01
text: #000007
text: Hørður móti Gilla í donsku steypakappingini
text: #000012
text: Hevur skorað yvir helmingin av sínum málum móti EB/Streymi
text: #000014
text: Elias toppskjútti í Champions League-sigri
text: #000016